**REFERENTNA ZBIRKA – VAŽAN IZVOR ZNANJA**

Referentna (priručna) zbirka je posebna skupina knjiga s obiljem informacija iz svih područja ljudskog znanja.

Referentna zbirka služi kao:

* pomoć u učenju
* pomoć u samostalnom i istraživačkom radu
* pisanju referata.

Naziv joj potječe od francuske riječi REFERER = navesti, citirati, upućivati.

Namijenjena je brzom nalaženju potrebnih informacija iz različitih područja.

Knjige referentne zbirke ne iznosimo iz knjižnice – njima se koristimo u čitaonici. Te knjige moraju biti dostupne u svakom trenutku učiteljima i učenicima.

Knjige referentne zbirke čine enciklopedije, leksikoni, rječnici, atlasi, enciklopedijski priručnici itd.

**Enciklopedije**

Enciklopedija ( grč. Enkyklios – opći + paideia – naobrazba ) je djelo koje daje pregled ukupnog ljudskog znanja (opća) ili pregled ukupnih znanja o nekoj grani djelatnosti (muzička, likovna, pomorska, tehnička itd.)

Pojmovi su u enciklopediji složeni abecednim redom.

Enciklopedije mogu biti

**-opće** (ukupno ljudsko znanje, vrlo opširne, često tiskane u više svezaka/tomova)

**-specijalne/stručne** (jedno područje ljudskog znanja, npr.filmska enciklopedija)

**-dječje** (najčešće ilustrirane).

**Leksikon** – knjiga u kojoj su abecednim redom protumačeni različiti pojmovi, daju jako sažetu informaciju o traženom pojmu.

Vrste leksikona: **- opći**

 **- posebni** (leksikon nobelovaca, leksikon hrvatskih pisaca)

**Rječnici** su knjige u kojima su skupljene riječi jednog ili više jezika uz objašnjenja njihove upotrebe i značenja. Riječi su poredane abecednim redom.

Rječnici se dijele na nekoliko vrsta:

* **jednojezični rječnici**
* **dvojezični i višejezični rječnici**
* **slikovni rječnici**

**Atlasi** su knjige zemljopisnih, povijesnih, astronomskih i drugih karata, a sadrže tekstualne i brojčane podatke.

Postoje različite vrste atlasa:

* školski atlasi (prate nastavne sadržaje)
* tematski atlasi (prikazuju samo klimatska obilježja, rudno bogatstvo, reljef nekog područja)
* slikovni atlas
* nacionalni atlas (pokazuje prirodne osobine i obilježja na točno određenom nacionalnom prostoru)